Številka: 8445-0001/2024-2 (52)

Datum:29. 10. 2024

**ZADEVA: Ocenjevanje škode na trajnih nasadih zaradi posledic pozebe v obdobju od 17. 4. 2024 do 22. 4. 2024**

Občina Mokronog-Trebelno obvešča, da na podlagi Sklepa Uprave Republike Slovenije za zaščito in reševanje, št. 844-11/2024-23 - DGZR z dne 28. 10. 2024, **pričenja z zbiranjem vlog oškodovancev**, ki so utrpeli **škodo na trajnih nasadih** (priznanih kultur) zaradi posledic **POZEBE v obdobju od 17. 4. 2024 do 22. 4. 2024**.

Vloga za prijavo škode ([**Obrazec 2**](obrazec_2(1).docx)) je na voljo na povezavi in v sprejemni pisarni Občine Mokronog-Trebelno.

Obrazec 2 mora biti **lastnoročno podpisan** (podpiše se na dveh mestih) in mora obvezno vsebovati naslednje podatke:

1. Ime in priimek nosilca kmetijskega gospodarstva

2. Davčna številka nosilca

3. Naslov nosilca

4. KMG-MID iz registra kmetijskih gospodarstev

5. GERK – številka GERK-a

6. VRSTA KULTURE in ŠIFRA – seznam priznanih kultur ([priloga](KulturePozeba2024.xlsx))

7. POŠKODOVANOST – dejanski odstotek poškodovanosti

8. POVRŠINA POŠKODOVANE KULTURE V GERK-u – dejanska površina poškodovane kulture v arih

Na Obrazec 2 poleg vseh zahtevanih podatkov pripišite tudi **svojo telefonsko številko**. Priložite še eno ali več fotografij nastale škode.

**Izpolnjeno vlogo lahko:**

* pošljete po elektronski pošti na e-naslov: [obcina@mokronog-trebelno.si](mailto:obcina@mokronog-trebelno.si), z navedbo zadeve »Prijava škode – pozeba april 2024«,
* oddate osebno v prostorih Občine Mokronog-Trebelno,
* pošljete po pošti na naslov: Občina Mokronog-Trebelno, Pod Gradom 2, 8230 Mokronog, z navedbo zadeve »Prijava škode – pozeba april 2024«.

**ROK za zbiranje vlog je do vključno petka** **22. novembra 2024.**

Za dodatna pojasnila se lahko obrnete na Občino Mokronog-Trebelno ([marijana.jereb@mokronog-trebelno.si](mailto:marijana.jereb@mokronog-trebelno.si); 07 34 98 263) ali Skupno občinsko upravo občin Dolenjske in Bele krajine (katja.smole@novomesto.si; 07 39 39 266).